พ่อของหนูมีอาการแน่นหน้าอกแล้วปวดไปถึงแก้วหู บ่อยครั้ง คุณช่วยวิเคราะห์ได้ไหมคะ ว่าพ่อของหนูเป็นอะไร กลัวจะเป็นโรคหัวใจเพราะปู่เป็นค่ะ
สวัสดีค่ะ อาการแน่นหน้าอก อาจเกิดจาก-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ หรือเจ็บจากหัวใจเต้นผิดจังหวะ อาจมีอาการใจสั่นมากร่วมด้วย-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วย-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆมีสาเหตุหลายอย่างนอกเหนือไปจากโรคหัวใจ คงต้องซักประวัติที่เกีย่วข้อง ร่วมกับดูตำแหน่งที่แน่นร่วมด้วย ถ้าตอนนี้ไม่แน่ใจว่าเกิดจากอะไร ควรไปพบแพทย์เพื่อตรวจเพิ่มเติมการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ รับประทานอาหารอ่อนๆย่อยง่าย ไม่นอนทันทีหลังรับประทานอาหาร